偈 四
作者：契此
朝代：唐

paragraphs: 吾有一軀佛，世人皆不識。
不塑亦不裝，不雕亦不刻。
無一滴灰泥（《布袋和尚傳》作「無一塊泥土」），無一點彩色。
人畫畫不成。
賊偷偷不得。
體相本自然，清淨非拂拭（《布袋和尚傳》作「常皎潔」）。
雖然是一軀，分身千百億。
（以上四首均見《五燈會元》卷二、《明州定應大師布袋和尚傳》、《明州岳林寺志》〖清戴明琮撰〗卷三。
）。